Gustavo Óscar Zanchetta

**Gustavo Óscar Zanchetta** (født 1964) er en argentinsk katolsk prelat, og emeritrert biskop av Orán.

## Liv og virke
### Bakgrunn
Gustavo Óscar Zanchetta tok den 20. desember 1982 diplom som elektromekaniker fra *Det industrielle institutt La Cumbre* i Córdoba. Han var så i flere år til opplæring hos kapusinerne i  Quilmes. Han fullførte ett års filosofiske studier ved Argentinas katolske universitet i1984 og studerte så videre ved *Reina de los Apóstoles*-seminaret i Quilmes og *Santo Toribio de Mogrovejo filosofiske og teologiske senter*i Quilmes.

### Prest
Han ble presteviet den 13. desember 1991 av biskop Jorge Novak S.V.D. av Quilmes.

I 2000 studerte han ved Gregoriana i roma og bodde på Pontificio Colegio Pío Latino Americano-

Årene forut for sin bispeutnevnelse var han undersekretær for den argentinske katolske bispekonferanse, der han samarbeidet tett med de argentinske biskoper og den daværende erkebiskop av Buenos Aires, kardinal Jorge Mario Bergoglio, S.J., som var formann for bispekonferansen fra 2005 til 2011.

Det er senere blitt fremholdt at det allerede mellom 2009 og 2013 fremkom beskyldninger mot Zanchetta i Quilmes om vanstyre og finansielle uregelmessigheter , noe som slkenere også ble hevdet om hans ledelse i  Orán. Kritikere blant hans medarbeidere skildret ham som dominant,  dominant, oppfarende og frekk.

### Biskop av Orán
Gustavo Óscar Zanchetta ble utnevnt av pave Frans den 23. juli 2013 til biskop av Orán i Argentina.  Han ble bispeviet 19. august 2013 i katedralen *Inmaculada Concepción* i Quilmes av  erkebiskop Andrés Stanovnik, O.F.M. Cap. av Corrientes. Medkonsekrerende biskoper var biskop Carlos José Tissera av Quilmes, Marcelo Daniel Colombo av La Rioja, Óscar Vicente Ojea Quintana av San Isidro, og hjelpebiskop Enrique Eguía Seguí.

Vatikanet ble informert minst to ganger om dype problemer med biskop Zanchetta, nemlig i 2015 og igjen i 2017, uttalte senere bispedømmets generalvikat, msgr. Manzano. Han og andre bispedømmeansatte skal ha sendt belastende materiale til Vatikanet i 2015, inkludert naken«selfies» og andre støtende bilder fra biskopens mobiltelefon, sammen med klager på uanstendig oppførsel. Klagen mot Zanchetta, inngitt i 2015, ble ikke formelt inngitt som en offisiell kanonisk klage, bemerket Manzano. *«Den var et alarmsignal som vi sendte til Den hellige stol gjennom noen vennlige biskoper. Nuntiaturet grep ikke direkte inn, men den hellige far tilkalte Zanchetta, som rettferdiggjorde seg med å si at mobiltelefonen hans var blitt hacket og at det var folk som ville skade pavens image.»*

Manzano sa at Zanchettas oppførsel så ut til å bli bedre en stund etter innkallingen til Vatikanet. Men så ble biskopens oppførsel verre. Zanchetta besøkte seminaret *«på uvanlige tider»*, ble beruset sammen med seminarister og reiste ofte alene med dem uten å ha fått tillatelse fra seminarets rektor. Derfor sendte han og rektor ved seminaret en ny klage mot Zanchetta til Pavestolens nuntius i Buenos Aires i mai eller juni 2017. Nuntiaturet videresendte denne andre klagen til Roma, ifølge den tidligere generalvikaren. Nuntien var da på reise, og det var hans assistent mgr Vincenzo Turturro som forestod oversendelsen til Roma. 

Nuntius i Argentina var på denne tid erkebiskop Emil Paul Tscherrig, som på sin forutgående post i Skandinavia hadde forestått den granskning som endte med trondheimbiskopen Georg Müllers fratreden.

Ved siden av problemstillingen om seksuelle overgrep ble det hevdet at bispedømmet under Zanchetta led under generell tilbakegang.

### Fratreden som biskop av Orán, rettsforfølgelse
Den 1. august 2017 fratrådte han bispedømmet Orán, og den 19. desember 2017 utnevnt av pave Frans til oppgaver i Administrasjonen av den apostoliske stols patrimonium. Dette vervet hadde han frem til oktober 2021. 

Den 6. juni 2019 innledet påtalemyndigheten i Orán en formell etterforskning av Zanchetta av påstander om seksuelle overgrep fra en prest. Den siktede, som hadde vært i Roma kort tid før, møtte opp personlig til forhør. Gustavo Zanchetta ble forbudt å forlate Argentina og hans pass konfiskert i påvente av rettssaken. 

Tidlig i mars 2022 ble Zanchetta dømt til fire og et halvt år i fengsel av Salta provinsdomstol i Nord-Argentina for seksuelle overgrep mot to seminarister. På grunn av lovbruddets alvor ble han ført til fengsel umiddelbart etter dommen. I juli 2022 innvilget Oráns domstol Zanchettas anmodning om at han på grunn av helsen skulle få sone sin dom under husarrest i en residens for pensjonerte prester. Zanchetta hadde vært innlagt på sykehus i en måned, og advokaten hans beskrev tilstanden hans som «alvorlig hypertensjon forverret av aneurisme i nyrearteriene».

Intet var (mars 2023) kjent om kirkerettslige prosesser mot biskop Zanchetta. Pave Frans indikerte i mai 2019 at Troskongregasjonen skulle innlede sin egen rettssak snart. Troskongregasjonen pleier ikke å bekjentgjøre for allmenheten sine resultater så lenge det utstår en avslutning i andre rettsinstanser.

Tidlig i 2025 avviste argentinske dommere en anke mot dommen mot Zanchetta for seksuelle overgrep mot prestekandidater. Trass i den rettskraftige dommen ble Zanchetta ikke ilagt noen kjente disiplinærtiltak fra kirkelige myndigheter, noe som ble kritisert av lokale katolikker og tiltrakk internasjonal oppmerksomhet på grunn at pave Frans hadde engasjert seg personlig i saken.

Etter fire måneders fengsel ble han av hensemessige grunner ilagt husarrest for soning av resten av straffe. Den ble i et hjem for pensjonerte prester. I september 2025 ble han satt fri.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
* Erkebiskop Zenobio Lorenzo Guilland (1890-1962) *1935
* Biskop Anunciado Serafini (1898-1963) *1935
* Kardinal Antonio Quarracino (1923-1998) *1962
* Erkebiskop Jorge Mario Bergoglio, S.J. (1936- ) *1992
* Erkebiskop Andrés Stanovnik, O.F.M. Cap. (1949- ) *2001 
* Biskop *Gustavo Óscar Zanchetta* (1964- ) *2013

## Referanser